КIэртIофым бжьыныху хэбдзэмэ, нэхъ IэфI мэхъу
Бжэныл ягъэгъуркъым, ягъэгъупцIу аращ.
КIэртIоф гъэжьа зэрылъ тебэм и щхьэр тепIауэ куэдрэ щыбгъэтмэ, йоуцIыныхь.
Джэдыр щIэмыкIэцIэн щхьэкIэ абгъуэм зы джэдыкIэ (абгъуэрынэ) къранэ.
ПIащIэ хъуа шыпсым бажэ шыпскIэ йоджэ.
Джэшыр хуабапIэм щахъумэркъым, хьэпIацIэ хещIэри.
Къуэнтхъурей цIынэ куэд пшхыреймэ, жьэжьейр егъэкъабзэ.
Дэшхуэр яшхыну сэбэпышхуэщ лъы зи мащIэхэм, щыгъупщэххэм.
ГъэтIылъыгъэ ящIа кхъуейр яшхыну къыхаха нэужь псы щIыIэ дагъэжэх. Пхуэмышхыу къэнар хэплъхьэж хъунукъым, кхъуейр щащэ ещI, зэIегъэхьэ.
Шыгъу ипкIутынуи утеувэнуи гуэныхьышхуэ пылъу къалъытэ.
Хугу хьэжыгъэр щагъэлъыркъым, дыдж мэхъури.
Ху мэжаджэ нэхъ щащIыр сабийм лъэтеувэ щыхуащIым и дежщ.
Къэб яупщIэтар е зэгуаудар ямыгъавэу е ямыгъажьэу махуитI нэхърэ нэхъыбэрэ щагъэлъыркъым, зэIохьэри.
Хъарбыз, хъэуан, нащэ, пIэтIрэжан, мыIэрысэхэкI яшха нэужь псы трафыхьыжыркъым, дзэр гъуабжэ ещIри.
Бжьыныхур хьэкъущыкъу улъийм илъу буб хъунукъым, фIыцIэ мэхъу, витамин С-ри мэкIуэд.
Джэд фIагъэжар псывэм куэдрэ хагъэлъыркъым, щафыщIкIэ и фэр толъэфри.
КIэртIоф укъэбзар щагъавэкIэ псым бжьыныху хьэдзэ зытIущ хадзэмэ, нэхъ IэфI мэхъу икIи мэ дахэ къыхрегъэх. А псыр сэбэп яхуохъу щIыIэ зыхыхьахэм.
«Адыгэ шхыныгъуэхэр» тхылъым къитхыжащ.
